REGULAMENTUL (CE) NR. 44/2008 AL COMISIEI
din 18 ianuarie 2008
de stabilire a măsurii în care pot fi acceptate cererile de licențe de import introduse în primele zece zile ale lunii ianuarie 2008 pentru unt originar din Noua Zeelandă cu numerele de contingente 09.4195 și 09.4182
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și al produselor lactate (1),
având în vedere Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (2), în special articolul 35a alineatul (3),
întrucât:
Cererile de licențe de import introduse între 1 și 10 ianuarie 2008 pentru unt originar din Noua Zeelandă cu numerele de contingente 09.4195 și 09.4182 menționate în anexa IIIA la Regulamentul (CE) nr. 2535/2001, notificate Comisiei până la 15 ianuarie 2008, se referă la cantități mai mari decât cele disponibile. Prin urmare, este necesar să se stabilească coeficienții de atribuire pentru cantitățile pentru care s-au depus cereri,
ADOPTĂ PREZENTUL REGULAMENT:
Articolul 1
Cererile de licențe de import pentru unt originar din Noua Zeelandă cu numerele de contingente 09.4195 și 09.4182, introduse în conformitate cu Regulamentul (CE) nr. 2535/2001 între 1 și 10 ianuarie 2008 și notificate Comisiei până la 15 ianuarie 2008, se acceptă cu condiția aplicării coeficienților de atribuire stabiliți în anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 ianuarie 2008.